Referat FAU-møte 21. november 2019

# Navn på de som møtte:

|  |  |  |  |
| --- | --- | --- | --- |
| Klasse | FAU-rep | Møtt | Vara |
| 1A | Jan Olav Larssen | X |  |
| 1B | Natalia Mathisen | X |  |
| 1C | Tabea Glahs |  |  |
| 2A | Ole Bendik Steinsland |  |  |
| 2B | Guro Ramsøy Halle | X |  |
| 2C | Caspar Barth | X |  |
| 3A | Cecilie Nodland | X |  |
| 3B | Hege Marie Bøvelstad | X | Erik Velldal |
| 3C1 | Ingrid Røise Kielland | X |  |
| 3C2 | Renate Hauge | X |  |
| 4A | Jannie Solset | X |  |
| 4B | Siri Anne Pedersen | X |  |
| 4C | Mensur Sakiri | X |  |
| 4D | Andre Grande-Breyholtz |  |  |
| 5A | Catharina Nes | X |  |
| 5B | Pia Søndergaard | X |  |
| 5C | Finn Marius Mcalinden |  |  |
| 6A | Rebecca Røsand | X |  |
| 6B | Viktoria Lindberg | X |  |
| 6C | Ingrid Kielland | X |  |
| 7A | Lital Eide | X |  |
| 7B | Ninja Sandemose |  |  |
| 7C | Adil Ashraf |  |  |

**2. Referent:**

Caspar Barth

**3. Valg av nestleder:**

Mensur Sakiri valgt til nestleder ved akklamasjon.

**4. Leder informerer.**

Siri Anne har vært i kontakt med Oslos [mobbeombud, Kirsti Owrem](https://www.oslo.kommune.no/skole-og-utdanning/elevenes-velferd/mobbeombudet/#gref), og foreslo at vi inviterer henne til å holde et innlegg for foresatte på skolen. FAU gir sin tilslutning til initiativet.

**5. Rektor Hanne Hauge informerer**

Rektor Hanne Hauge stilte opp på begynnelsen av møtet og informerte om skolens arbeid og fokusområder. Hun innledet med å oppfordre FAU til å stimulere til flere lavterskeltilbud og at FAU fokuserer mindre på innsamling av penger fra diverse arrangementer.

**Angående leksefri skole:**

Plangruppen, som har bestått av en lærer fra hvert trinn pluss ledelsen, har diskutert lekser ved Kampen skole i ett år. Konklusjonen har vært at det ikke er noe klart svar. Synspunkter om at mengdetrening er viktig og bra har blitt holdt opp mot argumenter om at lekser kan skape aversjoner som er kontraproduktivt. Skoledagene blir stadig lengre og mange er på AKS, noe som kan føre til tidsnød og motstand når det er tid for lekser. Skolen planlegger en meningsmåling blant barna hvor de kan spille inn sitt syn, men rektor understreket at resultatet ikke ville binde skolens valg.

Som et forsøksprosjekt har ledelsen gått inn for en forsøksordning på leksefri skole fra nyttår fram til påske. Dette vil gjelde alle trinn. Lærerne bruker mye ressurser på planlegging av tilpassede lekser og det kan være en balansegang/minefelt mellom mengde og form på leksene. Med forsøksprosjektet vil man se om lærerne i større grad kan være en fasilitator framfor en som stadig irettesetter elever som ikke gjør leksene tilfredsstillende.

***FAUs kommentar:***

*FAU spilte inn at vi ønsker et mer gjennomført forskningsperspektiv der man gjør en innsats for å måle effekten av leksefri skole, samt kvalitetssikre tiltakene. Det er også ønskelig at ledelsen oversender plangruppens synspunkter til FAU slik at FAU kan få innsyn i, og vurdere, hvilke hensyn som er tatt.*

**Fagplanen**

[Nye fagplaner](https://www.udir.no/utdanningslopet/grunnskole/) har kommet ut, og skolen jobber med å sette seg inn i disse.

Rektor er positiv til de nye fagplanene og trekker fram at det nå er færre læringsmål og mer dybdelæring. Det er også innført nye fag (Demokrati og medborgerskap, Bærekraftig utvikling og Folkehelse og Livsmestring) som vil ha konsekvenser for timeplanen.

**Friminutter og inspeksjon**

Skolen har fremdeles en jobb å gjøre når det kommer til inspeksjon og friminuttene. Det planlegges for at det skal bli bedre dekning av voksne i skolegården i friminuttene og at et trygt skolemiljø er en prioritert oppgave. Tilfeller av vold/trakassering er uakseptabelt.

***FAUs innspill:***

*Diverse FAU-medlemmer beskrev ulike utfordringer knyttet til usikkert skolemiljø og uønskede hendelser på ulike trinn. Det er FAUs oppfatning at inspeksjonen i friminuttene ikke har vært god nok. FAU oppfordrer ledelsen til et tettere samarbeid med foresatte for å nyttiggjøre seg foreldreressursene for et bedre skolemiljø.*

**Garderober og Toaletter**

Størsteparten av garderobene til 3. Klasse flyttes opp fra kjelleren, noe som forhåpentligvis vil avhjelpe noe av de negative erfaringene dette trinnet har hatt med sin eksisterende garderobeløsning.

Toalettene er planlagt oppusset i 2020.

***Avsluttende betraktninger fra FAU***

*FAU ønsker en bedre ordning for kartlegging og logging av uønskede hendelser ved skolen. Et eksempel på en slik løsning er* [*“Si-Fra”*](https://www.uio.no/studier/kontakt/si-fra/)*-systemet ved UiO. Målet er at skolen skal ha oversikt over hendelser og kunne dokumentere vurdering og tiltak.*

**6. Skolemiljøutvalget:**

Hege Bøvelstad og Natalia Mathisen ble valgt til skolemiljøutvalget ved akklamasjon.

For de som måtte lure på hva skolemiljøutvalget dreier seg om kan man lese mer om dette [her](https://www.udir.no/globalassets/upload/laringsmiljo/brosjyrer/veileder_skolemiljoutvalg_bm_2014.pdf).

**7. Nedsette en AKS-gruppe**

Utsettes til neste møte

**8. Eventuelt**

**Støtte til sosiale tiltak.**

Kasserer Pia Søndergaard oppfordrer sosialkontaktene til å søke om penger til sosiale tiltak ved å følge instruksjonen på [skolens nettsider](https://kampen.osloskolen.no/om-skolen/rad-og-utvalg/fau/).

Neste møte: 23. Januar klokken 1900.

**Saker til neste møte:**

* Assisterende rektor Margaret Tomren inviteres gjerne til et (neste?) møte
* Jannie Solset informerer fra siste driftstyremøte
* Nedsetting av AKS-gruppe